**Prif Swyddog Tafwyl (Cyfnod Mamolaeth)**

**Cefndir**

Gŵyl flynyddol yr elusen Menter Caerdydd i ddathlu’r iaith, celfyddydau a diwylliant Cymreig yw Tafwyl. Bydd yn cael ei gynnal ar benwythnos 22ain-23ain o Fehefin 2019 (y dyddiadau ar gyfer 2020 i’w cadarnhau).

Mae cynulleidfa Tafwyl wedi tyfu yn aruthrol dros y blynyddoedd o ychydig dros fil o bobl yn ei ddyddiau cynnar, i 40,000 o bobl yng Nghastell Caerdydd yn 2018.

Mae’n ddigwyddiad naw diwrnod i gyd; gyda digwyddiadau amrywiol yn cael eu cynnal o amgylch y ddinas am wythnos, gan orffen gyda’r prif ddigwyddiad yng Nghastell Caerdydd. Mae’r ŵyl yn dod â’r enwau mwyaf yng nghelfyddydau, diwylliant a chwaraeon Cymreig i Gaerdydd; ynghyd â bwyd a diod blasus.

Mae’n ddigwyddiad rhad ac am ddim sy’n agored i bawb – yn siaradwr Cymraeg neu beidio. Mae’n ddigwyddiad gwych i ddysgwyr a phobl sy’n awyddus i gael eu blas cyntaf o’r iaith a diwylliant Cymreig. Mae Tafwyl yn ddathliad hyfryd o’r iaith Gymraeg ac mae’n dangos ein diwylliant ar ei orau.

**Y Swydd**

Dyma gyfle cyffrous i rywun â diddordeb brwd yn y celfyddydau i arwain ar drefniadau Tafwyl am flwyddyn.

Gyda threfniadau Tafwyl 2019 eisoes ar y gweill mae Menter Caerdydd yn chwilio am unigolyn profiadol, brwdfrydig a deinamig i chwarae rôl unigryw wrth arwain trefniadau 2019 a chreu cynnwys o’r newydd ar gyfer Tafwyl 2020 yn ystod cyfnod mamolaeth y Prif Swyddog presennol.

Bydd yr unigolyn delfrydol yn dod â phrofiadau blaenorol a syniadau newydd ac arloesol, ac yn meddu ar sgiliau creadigol cryf ac angerdd i barhau i ddatblygu Tafwyl gyda chefnogaeth tîm Menter Caerdydd.

**Prif gyfrifoldebau**

**Cyllid**

1. Rheoli cyllideb Tafwyl (£250,000) ac yn atebol i’r Prif Weithredwr a’r Pwyllgor Rheoli.
2. Sicrhau cyllideb i gynnal yr ŵyl, gan ddatblygu a chyflwyno ceisiadau grant e.e. Cyngor Celfyddydau Cymru, Llywodraeth Cymru, Arts & Business a’r Loteri.
3. Cydweithio gyda’r Swyddog Cyllid er mwyn rheoli holl elfennau ariannol yr ŵyl (o dan arweiniad y Prif Weithredwr) gan gynnwys creu adroddiadau ariannol manwl yn ystod y cyfnod cynllunio ac ar ddiwedd yr ŵyl e.e. adroddiadau diwedd grantiau.
4. Creu pecyn noddwyr a chydweithio’n agos gyda holl noddwyr Tafwyl. Anelu i ddenu cwmnïau newydd i noddi, a sicrhau cytundebau 3 mlynedd. Gweinyddu cytundebau nawdd gyda phob noddwr a threfniadau brandio.
5. Sicrhau incwm sylweddol dros benwythnos yr ŵyl e.e. ffioedd safle, canran y bar a thŵf yn rhoddion elusennol.
6. Creu polisïau a dogfennau safonol i gyd-fynd â cheisiadau grant e.e. Cynllun Datblygu Tair Blynedd.
7. Arwain ar ymgyrchoedd codi arian e.e. diwrnod di-wisg ysgol; ac ymchwilio i ffynonellau ariannol newydd er mwyn sicrhau cyllid ychwanegol gan gyllidwyr allanol a chronfeydd.

**Trefniadau rhedeg yr ŵyl**

1. Cyfrifoldeb dros archebu a threfnu holl strwythur yr ŵyl e.e. marquees, yurts, llwyfannau a thoiledau; a chadw mewn cyswllt cyson gyda’r contractwyr.
2. Cydweithio’n agos gyda chwmni Iechyd a Diogelwch a Rheoli Safle *(2can),* er mwyn sicrhau bod gweithdrefnau hanfodol yn eu lle.
3. Creu a chytuno ar gynllun addas ar gyfer safle’r ŵyl ar y cyd â *2Can* a’r tirfeddianwr.
4. Trefnu a sicrhau yswiriant priodol ar gyfer yr ŵyl.
5. Cyfrifoldeb am sicrhau fod yr holl ddogfennau, polisiau a chytundebau yn eu lle a’u cyflwyno i Fwrdd Craffu *ELP* Cyngor Caerdydd *(tîm trwyddedu, heddlu, iechyd amgylchedd...).*
6. Cydweithio’n agos gyda swyddogion Cyngor Caerdydd e.e. tîm marchnata, tîm digwyddiadau, rheolwr y safle.
7. Trefnu’r arlwywyr a bariau gan reoli y broses tendro, a sicrhau bod y cytundebau a’r trwyddedau priodol yn eu lle.
8. Cyfrifoldeb dros drefnu trwyddedau’r ŵyl e.e. trwydded safle, trwydded alcohol, trwyddedau PRS.
9. Cyfrifoldeb dros holl drefniadau cymorth cyntaf yr ŵyl.
10. Sicrhau bod asesiadau risg a dogfennau yswiriant pob contractwr a phartner yr ŵyl yn addas, a threfnu amserlen gosod a dad-osod y safle gyda’r holl bartneriaid.
11. Cyfrioldeb am edrychiad yr ŵyl gan weithio gyda chwmni celf allanol i greu naws ac awyrgylch arbennig i’r ŵyl.

**Rhaglen yr ŵyl**

1. Creu amserlen eang o ddigwyddiadau cyfoes a chyffrous ar gyfer y prif ddigwyddiad (y penwythnos) yn ogystal a’r wythnos ffrinj.

2. Datblygu a chreu cynnwys cyffrous ar gyfer holl ardaloedd o’r ŵyl, ac arwain ar raglennu y bedair llwyfan berfformio, Yr Ardal Blant, Yurt T, Y Babell Lenyddiaeth, Yurt Q&A a’r Babell Ysgolion.

3. Cyfrifoldeb am reoli holl drefniadau a gweinyddiaeth ardaloedd unigol Tafwyl sydd yn cael eu trefnu gan gyrff allanol e.e. Y Babell Dysgwyr, Prifysgol Caerdydd a’r Ardal.

4. Cydlynu Wythnos Ffrinj Tafwyl – gweithio gyda phartneriaid ar hyd a lled y ddinas i sicrhau rhaglen eang o ddigwyddiadau.

**Marchnata**

1. Creu Cynllun Marchnata’r ŵyl a’i deilwra yn ddibynnol ar y gyllideb marchnata, gan sicrhau terfynau amser tynn.
2. Gweithio gyda dylunwyr ac artistiaid i greu brand apelgar, cyfoes a deiniadol ar gyfer Tafwyl.
3. Arwain ar ymgyrchoedd marchnata gan gynnwys hysbysebion, ymgyrchoedd Google Ads/Facebook Ads/Spotify Ads, Posteri a Billboards, Arwyddion AA, hyrwyddo mewn gorsafoedd trên/bws.
4. Cyfrifoldeb am gynnwys gwefan Tafwyl, gan sicrhau cynnwys cyfredol.
5. Cyfrifoldeb am holl gynnwys cyfryngau cymdeithasol Tafwyl, a sicrhau presenoldeb ar lwyfannau amrywiol.
6. Cydweithio gyda Phartner Cyfryngau Tafwyl (*Orchard)* ar gynnwys fideo’r ŵyl.
7. Cyfrifoldeb am ysgrifennu, golygu a phrawf ddarllen Rhaglen Tafwyl, gan sicrhau bod copi yn mynd i brint mewn da bryd i’w ddosbarthu ar hyd a lled y ddinas.
8. Cyfrifoldeb am ysgrifennu holl ddatganiadau’r wasg Tafwyl, a chydweithio gyda’r wasg a’r cyfryngau i sicrhau sylw i’r ŵyl cyn, ac yn ystod Tafwyl.

**Amrywiol**

* 1. Goruchwylio gwaith Swyddog Cynorthwyol Tafwyl. Creu rhaglen waith a monitro’r gwaith yn gyson gan gynnwys cydlynu’r Stondinwyr, Bandiau, Y Babell Ysgolion a 120 o wirfoddolwyr.
	2. Monitro’r ŵyl a chreu holiadur gwerthuso a chydweithio gyda thîm o fyfyrwyr i gasglu data yn ystod yr ŵyl. Paratoi Adroddiad Gwerthuso Tafwyl a chael cyfarfodydd a sgyrsiau adborth yn dilyn yr ŵyl.
	3. Cynorthwyo gyda threfniadau a cynnwys Gŵyl Fach y Fro.
	4. Arwain ar drefnu digwyddiadau o dan frand Tafwyl ar hyd y flwyddyn ar y cyd â phartneriaid megis Sain Ffagan a Chlwb Ifor Bach.
	5. Ymgymryd â gwaith arall Menter Caerdydd yn ôl y galw dan arweiniad y Prif Weithredwr.

**Sgiliau Hanfodol**

1. Profiad o reoli prosiectau.
2. Profiad o reoli cyllideb.
3. Gwybodaeth drylwyr a diddordeb a brwdfrydedd yn nhirlun celfyddydol Cymru.
4. Arbenigedd mewn ymgysylltu â rhanddeiliaid.
5. Sgiliau rhyngbersonol uchel a’r gallu i feithrin perthynas waith gadarn ac effeithlon yn gyflym.
6. Sgiliau cynllunio a threfnu cyfarfodydd, cyflwyno adroddiadau a dogfennau mewn modd trefnus ac amserol.
7. Y gallu i ddelio gyda nifer o dasgau gwahanol ar nifer o lefelau mewn amgylchedd sy’n newid yn gyflym, o fewn amserlenni tynn.
8. Y gallu i gyfathrebu’n hyderus, clir ac effeithiol âg amrywiaeth o gynulleidfaoedd, yn ysgrifenedig ac ar lafar, yn y Gymraeg ac yn Saesneg.
9. Profiad o reoli staff.
10. Y gallu i weithio y tu hwnt i oriau craidd swyddfa pan fydd angen.

**Sgiliau Dymunol**

1. Sgiliau Technoleg Gwybodaeth grêf a phrofiad gweithredol o reoli cyfrifon cyfryngau cymdeithasol a llwyfannau digidol yn effeithiol e.e. Wordpress.
2. Profiad o ddelio â’r cyfryngau ac ymgysylltu gyda nhw yn hyderus.
3. Dealltwriaeth ymarferol o ddadansoddi data digidol.
4. Profiad o weithio’n llwyddiannus ar brosiectau cymhleth.
5. Y gallu i weithio yn annibynnol ac fel aelod o dîm.
6. Y gallu i fod yn greadigol a mentrus wrth wynebu a datrys problemau.
7. Sgiliau dylunio deunydd marchnata ar gyfer y ŵe.

|  |  |
| --- | --- |
| TEITL SWYDD | PRIF SWYDDOG TAFWYL, MENTER CAERDYDD  |
| YN ATEBOL I | PRIF WEITHREDWR MENTER CAERDYDD |
| LLEOLIAD | SWYDDFA MENTER CAERDYDDYR HEN LYFRGELL, YR AIS, CAERDYDD  |
| **ORIAU GWAITH ARFEROL** | 35 awr yr wythnos25 diwrnod gwyliau'r flwyddyn |
| **CYFLOG SYLFAENOL** **CYFNOD CYFLOGAETH** | £30,000- £32,000 yn ddibynnol ar brofiadCytundeb Cyfnod Mamolaeth (hyd at 14 mis)Byddem yn hapus i ystyried secondiad, ond dylai ymgeisydd sy’n ystyried secondiad sicrhau caniatâd y rheolwr presennol cyn ymgeisio. |
| **CYFNOD PRAWF** | 1 mis |
| **PENSIWN** | Bydd cyfle i ymuno â phensiwn mewnol y Fenter ar unwaith. |
| **DYDDIAD DECHRAU SWYDD** | Ebrill 2019 |
| **DYDDIAD CAU**  | Dydd Llun 18fed o Chwefror am 12pm |
| **CYFWELIAD** | Dydd Iau a Dydd Gwener 21ain & 22ain o Chwefror 2019 |